cyanic-selkie/wikianc huggingface dataset:
Bosmanarrest
Uutsproake
Achter een lange rechtzake, woaby dat je mè winnig geld moest roundkommn, en woardat je ounder druk wierd gezet deur de Belgische Voetbolbond van de zake te loatn voarn, spraak 't Hof van Justitie hem up 15 december 1995 in zyn vôordêel uut. Da betêkent dat een speelder met een paspôort van den Europeeschn Unie up 't ende van zyn contract recht hèt up een vryen transfer, zolange dat den transfer tusschn twê clubs van een voetbolbond binn'n d' Europeeschn Unie platseviendt.
Een speelder kud ook een vôorcontract met een andere club têkenn vor een vrye transfer o zyn hudig contract nie mêer dan zes moandn te loopn hèt.
Olke
Olke (Frans: Holque, Nederlands: Holke) es e gemêente in Vrankryk in't Noorderdepartement. 't Ligt in Frans-Vloandern, ip't schee'n van't Blootland en't Outland. 't Grenst an de gemêentn Sint-Pieters-Broek, Kapellebroek, Millam, Woatn, Sperleke en Rumingem. Langsn den westkant van Olke strôomt den Aa die de grenze vormt tusschn 't Noorderdepartement en 't Nauw van Kales. An de zuudgrenze van de gemêente lôopt et Kanal van de ôoge Kolme, en ounderdêel van de Kolme.
Sint-Pieters-Broek
Sint-Pieters-Broek (Frans: Saint-Pierre-Brouck, Nederlands: Sint-Pietersbroek) es e gemêente in Vrankryk in't Noorderdepartement. 't Ligt in Frans-Vloandern in't Blootland. 't Grenst an de gemêentn Broekburg, Kapellebroek, Olke, Rumingem en Sint-Maria-Kerke. Langsn den westkant van Sint-Pieters-Broek strôomt den Aa die de grenze vormt tusschn 't Noorderdepartement en 't Nauw van Kales.
Niepkerke
In't ôostn van de gemêente ligt de wyk Pont-de-Nieppe teegn de Leie en de grenze me Armentiers. In't westn ligt et gehuchtje Pont d'Achelles. In't nôordn liggn an de Schreve de klêene grensgehuchtjes Le Romarin en Clef de Hollande. Langsn de zuudkant van Niepkerke passeert d'yzerboane vo den TGV tusschn Rysel en Kales en deur't middn van 't groundgebied lôopt d'yzerboane vo de geweune trings tusschn Rysel en Oazebroeke en stoat de stoasje van Niepkerke. Niepkerke stoat ôok in verbiendienge me Rysel en Duunkerke via de ottostrade A25 die deur de gemêente lôopt.
Miernegels
Miernegels (Tachyglossidae) vormn e familie van cloacabêestn die vôornkomt in Austroalië en Nieuw-Guinea. De familie bevat twèe geslachtn: Tachyglossus en Zaglossus en vier leevnde sôortn. T'hope met de verwante veugelbekbêestn zyn de miernegels d' ênigste zoogbêestn die eiers leggn.
Hunder lyf is bedekt met e miengelienge van vacht en stekkers. Z'hèn e klêene moend zoender tandn moa met e lange plakkerige toenge woarmee dan ze miern, termietn en andere geleedpôtign vangn. Miernegels hen krachtige klauwers an hunder vôorpôotn, woarmee dan ze goed kunn groavn in de groend.
Poot
thumb|Poot van 'n [[hoend]] E poot is 't been van e beeste.
De viervoeters of Tetrapoda zyn beestn mè vier ledemoatn. Sommigte zoogbeestn wordn gegroepeerd volgns de vorm van hunder pootn:
De geleedpotign hèn meerdelige (gelede) pootn:
By de molluuskn (Mollusca) trekn de pootn meer ip tentoakels:
De voorpootn kunn getransformeerd zyn in:
D' achterpootn kunn getransformeerd zyn in:
Twèevoetign zyn beestn die twèe pootn hèn of ip twèe pootn loopn lyk de mens en de veugels. Sommigte veugels hèn binst hunder evoluusje hunder vlerkn verloorn, lyk de kiwi's.
Eevnhoevign
Eevnhoevign (Artiodactyla) zyn een orde van hoefbeestn die hunder gewicht droagn ip twêe (eevn getal) van hunder vuuf teens, de derde en de vierde teen. An die twêe teens zittn hoevn. De buutnste teens zyn minder oentwikkeld of noar achtern gericht. D' eevnhoevign zyn plantneters die ip e speciale maniere hunder eetn verteirn. Z' hèn e moage mè verschillige koamers woarin da 't eetn verteirt in plekke van in e derm lyk by d' oeneevnhoevign. Achter da 't eetn verteird is wordt 't nog e kêer herkauwd. Doadeure kunn micro-organismn in 't verteiriengskanoal 't eetn gemakkelyker ofbreekn. Hertn, runders, kemels, lama’s, giraffn, okapi’s, wilde zwyns, pekari’s, neylpeirdn, schoapn, geetn, gazelln en antiloopn moakn deel uut van d' eevnhoevign. Ze zyn te viendn over bykans heel de weireld en vele soortn zyn gedomesticeerd.
Recent oenderzoek wyst uut dat de walvisachtign (Cetacea) g'evolueerd zyn van d' eevnhoevign. Neylpeirdn zyn nauwer verwant an de walvisachtign of an d' andere eevnhoevign. Doarom combineert de moderne taxonomische classificoasje somtyds d' Artiodactyla en de Cetacea in de nieuwe clade Cetartiodactyla (walvisachtign en eevnhoevign).
Moderne taxonomische indeelienge
D' orde van eevnhoevign is oenderverdeeld in de volgnde oenderordes en families:
Orde: Artiodactyla (Eevnhoevign), ook somtyds t'hopegevoegd met de Cetacea toet de clade Cetartiodactyla
Magda Devos
Magda Devos (Klemskerke, 1948) is e West-Vlamsche toalkundige.
Vo da z' ip pensioen gienk den 1st'n oktober 2010, was ze hoofddocente Nederlandsche toalkunde an den Universiteit van Gent. Ze gaf verschillige vakk'n lik Nederlandsche grammatica, dialectologie en noamkunde.
Z' is één van de grote bezielers van 't Woordenboek van de Vlaamse Dialecten, woaran dat er an den UGent al vele joarn gewerkt wordt. Z' is ook redacteur van 't tydschrift Naamkunde en voorzitster van de Stichtienge Achiel De Vos, die toponiemn (platsnoamn) bestudeert en publiceert.
Tegoare me Reinhild Vandekerckhove uut Deirlyk he ze 't boek West-Vlaams geschreevn in de reekse Taal in stad en land (uutgeverie Lannoo 2005, ISBN 90-2096-051-2).
Middelburg
Middelburg is e stad en gemêente en es de zeevnenzeevntigste grôotste stee van Holland en den hoofdstad plus de twêede grôotste stee van de provinsje Zêeland. In Middelburg strôomt 't Kanoal deur Walchern. Der weunn oungeveer 47.658 menschn. De burgemêester Harald Bergmann is van VVD. De stad is administratief ounderverdêeld in elf wykn en dorpn.
Geschiedenisse van Middelburg
Middelburg is ountstoan in de 9e êeuwe. By archeologisch ounderzoek van achter de verwoestienge van 1940 binst de Twiddn Weireldôorloge, zyn gebruuksvôorwerpn gevoundn uut die periode. De noame komt van de middelste burcht ip Walchern. De burcht lag tusschn de Duunburcht (Domburg) en de Zuudburcht (Souburg) en diende vo de verdedigienge teegn de Vikings.
In Middelburg center stoan vele ryksmonumentoale uzen en e kerke.
thumb|left|Zicht ip Zeelandia zêepziederye (1592) an d' Hoogstroate (ryksmonument)
Bekende musea in Middelburg zyn 't Zeeuws Museum en De Vlêeshalle.
Insectneters
Insectneters (Eulipotyphla) zyn een orde van zoogbeestn die de families van d' egels, mols, spitsmuuzn en solenodongs omvat, neffest e deel fossieln. De Nesophontidae zyn uutgestorvn.
Taxonomie
D' orde omvat de volgende recente families:
Edgar Bytebier
thumb| Vleêshuusbrugge in Gent Edgar Bytebier (Gent, 1875 - Dilbeek, 1940) was e Vlamsche kunstschilder die surtout figeuren en landschapp'n schilderde in e feeërieke sfeer.
Achter zyn studies an d' academie van Gent giengt ie noa d' academie des beaux-arts in Brussel. Bytebier is in 't begun van zyn carrière g'influenceerd gewist deur Albert Baertsoen die roend 1900 Gentsche melancholische stadszicht'n schilderde.
Bouwkundig erfgoed in Stalhille
Lyste van bouwkundig erfgoed in Stalhille:
Nôord-Afrika
thumb| Nôord-Afrika Nôord-Afrika is 't gedêelte van 't Afrikoans continent te nôordn van de Sahara. De belangrykste toale in de streke is 't Arabisch en de religie is den Islam.
Volgens de definitie van de Verênigde Noaties zyn der zeevn landn of streekn in 't gebied:
E poar andere landn wordn ook somtyds meegerekend:
Atmosfeer (Eirde)
thumb|300px|Blauw licht verstrôoit mêer in d' atmosfeer van d' Eirde, 't is doavan da d' eirde der blaus uutziet vanuut de ruumte
Nôord-Afrika
Der zyn ook nog twêe Spoansche exclaves: Ceuta en Melilla.
Atmosfeer (Eirde)
Den atmosfeer van d' Eirde is een gaslage round de planete die doa g'houdn wordt deur de zwoartekracht van d' Eirde. Den atmosfeer beschermt 't leevn up eirde teegn 't ultraviolet van de zunne zyn stroaln, verwarmt het uppervlak deur warmte in t' houdn (broeikaseffect), en vermindert 't temperateursverschil tusschn dag en nacht. Droge lucht bevat omtrent 78.08 volume% stikstoffe, 20.95 volume% zeurstoffe, 0.93% argon, 0.038% koolstofdioxide, en veranderlik' hoeveelheedn woaterdamp (gemiddeld 1%).
Nôord-Afrika
't Gebied van Algereye, Marokko, Tunesië, Libië, en dikwils ook Mauretanië en de Westelikke Sahara, wordt de Maghreb genoemd.
Atmosfeer (Eirde)
Den atmosfeer hèt een massa van omtrent 5x1018 kg, woavan dat er drie kart in de lêegste 11 km zit. Den atmosfeer wordt olsmoa dinner noarmaote da j' hoger goat, zounder dat er een scherpn ovegank is noa d' interplanetaire ruumte. Ruumtevoarttuugn die were noa d' eirde kommn beginn'n den atmosfeer gewoar te wordn up een hoogte van 120 km.
Samesntellienge
thumb|right|Samesntellienge van den atmosfeer van d' Eirde. 't Ounderste diagram toogt 't dêel van den atmosfeer da gin stikstoffe, zeurstoffe of argon is. 't Grotste dêel van de lucht bestoat uut stikstoffe, zeurstoffe en argon, en spôorn van gaze gelik woaterdamp, koolstofdioxide, methoan, stikstofoxide en ozon. Beholve de gaze dryvn der ook nog dêeltjies in den atmosfeer, gelik stof, pollen, vulkoanische assche en meteoroïdn.
Belangrikste laagn
thumb|right|upright|Laagn van den atmosfeere (nie up schoale) Den atmosfeer va d' Eirde kan ounderverdêeld wordn in vuuf laagn volgens dat de temperateure noar omhoge of oar omlêge goat. Van beneen noa boovn zyn die laagn :
Absorptie
Verschillende molecuuln absorbeern verschillende golflengtn van 't zunnelicht: zeurstoffe en ozon absorbeern bevôorbêeld olle golflengtn beneen 300 nanometers, binst da woaterdamp olle golflengtn boovn 700 nanometers absorbèrt. Dien absorptie warmt den atmosfeer up, olhoewel dat er ook warmteverlies is deur uutstroalienge.
thumb|left|Grafiek van de deurloatboarheid van d' Eirde zyn atmosfeer vo verschillende golflengtn.
De gecominèrde absorptiespectrums van den atsmofeer loatn een een antol vinsters van lêge opaciteit open, woavan dat de mêest bekendn in 't zichtboar licht te viendn. Der zyn der ook in 't infrarôod (~ 10 µm) en vo langere radiogolvn (3 cm - 11 m).
Uutstroalienge
Uutstroalienge is 't tegenovergestelde van absorptie, waordat een ichaam da warmer is dan zyn omgevienge warmte uutstroalt (black body radiation). Noarmaote dat een lichaam kouder is wordt d' uutstroalienge minder energetisch, mè langere golflengtn. Azo gift de zunne stroalienge uut round 500 nm, binst dat d' eirde golvn van omtrent 10.000 nm uutstroalt (of infrarôde stroalienge). Den atmosfeer, en vôrol wolkn, absorbeern vele van dat infrarôod zodoanig da je zou kunn'n zeggn dat den atmosfeer as een soarzje werkt.
Circuloasje
thumb|right|Geïdealisèrd zicht van drie grôte circuloasjecelln. Atmospherische circuloasje is de bewegienge van de lucht up een grôte schoale, die t' hope met golfstroomn in den oceoan zorg vo d' herverdêelienge van warmte round de planete.
Vroegstn atmosfeer
't Uutgassn vna gaze uut 't inwendige van d' Eirde vormdigde den êestn atmosfeer, di vo 80% uut woaterdamp bestound, 10% koolstofdioxide, 5-7% woaterstofsulfide, en klinder hoeveelheedn stikstoffe, koolstofmonoxide, woaterstof, methoan en inerte gaze. Up 't moment dat d' eirde koele genoeg was vo vloeiboar water te vormn wierd het mêeste van 't woater in den oceoan upgevangn, wa da den atmosfeer ryker maktige an d' andere gaazn.
Twiddn atmosfeer
Round 3,4 miljard joar geleen haat der hem een stabieln atsmofeer gevormd die vo 't grotste dêel uut stikstoffe bestound. Zeurstoffe die deur d' êeste fotosyntheserende organismn wierd gevormd wierd êest upgebruukt met 't oxideern van upgeloste yzer (Fe(II) toet Fe(III)), en dus was der vo 't moment gin vrye zeurstoffe in den atmosfeer te viendn.
Derden atmosfeer
thumb|Zeurstofinhoud van den atmosfeer sedert 1 miljard joar geleen De vormienge van de continentn makte dat een grôot dêel van de koolstofdioxide in carbonaotgestêentn wierd upgebouwd en doadeuer uut den atmosfeer verdween. Toet an 1,7 miljard joar geleen was der nog moa winnig vrye zeurstoffe in den atmosfeer, moar de vormienge van gelaagde yzerformoasjes (banded iron formations) toogt an dat den overgank van een reducerendn noar een oxiderendn atmosfeer up gank was gekommn.
Garrulus
Garrulus is e geslacht van zangveugels in de familie van de kroaiachtign (Corvidae). 't Geslacht bestoat uut drie soortn goain die leevn in Eurazië en alleseters zyn. In 't latyn wil garrulus zeggn: babbeloare.
Eindhovens Kanoal
thumb|'t Eindhovens Kanoal by Brandevoort in de provinsje Nôord-Broabant thumb|'t Eindhovens Kanoal met d' Hefbrugge in Eindhoven in de provinsje Nôord-Broabant
't Eindhovens Kanoal (Nederlands: Eindhovens Kanaal) es een Hollands kanoal in de provinsje Nôord-Broabant. 't Kanoal begunt by de Zuud-Willemsvoart en lôopt toet 't center van Eindhoven. 't Eindhovens Kanoal is 13.9 kilometers lank en is in gebruuk genoomn in 1846. An 't kanoal liggen de bedryvnzones van Eindhoven, Geldrop, Mierlo, en Helmond. De beekn "Klêne Dommel" en de "Goorloop" goan lanks e koker ounder 't kanoal deure. Vroeger wos 't Eindhovens kanoal een belangryke voarroute vo Eindhoven, nu wordt 't allêne nog moa vo recreoatie gebruukt
Rechtvleuglign
De rechtvleuglign (Orthoptera) is 'n orde van insektn mêt oenvulleedige gedoanteverwisslienge, woaby da d' echte sprienkoann (Caelifera), kreekls (Gryllidae),  grottnspriekoann (Rhaphidophoridae), Jerusalem-kreekls (Stenopelmatidae), soabelsprienkoann (Tettigoniidae), reegnboogesprienkoann (Romalea guttata), veldsprienkoann (Acrididae), en treksprienkoann ôorn. Veele insektn in die orde sjêrpn (gekend lik "strieduuloasje") deur undre vleugls teegn mekoar te wryvn of teegn undre pôotn, de vleugls of pôotn droagn reekn van geromplde bubbltjs. 't Tympanum of ôore zit in de vôornste schêenbêen (tibia) by  kreekls, vêenmolln (Gryllotalpidae), en soablesprienkoan, en ip d' êeste achtrlyfs-segmente by de veldsprienkoann en treksprienkoann. Die organiesmn gebruukn trilliengn vor andre êenliengn te lokaliezeern.
Veldsprienkoann zyn in stoat undre vleugls ip te plôojn wa da undre in de groep Neoptera platst.
Etymologie
De noame is ofgeleid van 't Grieks ortho wat da "rechte" wil zeggn en ptera, "mê vleugls".
Kenmerkn
Rechtvleuglign ên in 't algemêen e rolle-vormig lyf, mêt achtrepôotn die verlankd zyn vo 't spriengn. Zydre ên "mandiebls" (moenddêeln) vo te bytn en te kown en grôote soamngestelde oogn, en ze kunn ook ocelli (ienklvoedige oogsjes) ên, ofanklik van de sôorte. De voelsprietn bestoan uut veele segmentjes en zyn droadvormig en van verschillende lankte. D' êeste en derde segmente van 't boststik (of thorax) zyn verbridderd, binst da de twidde segmente veele kortr is. Zydre ên twêe poar insekte-vleugls, die 't achtrelyf bedekkn o z' in ruste zyn. De vôorvleugls of tegmina, zyn smolldre dan d' achtrevleugls en ze zyn verard an de boazies, binst da d' achtrvleugls vliezig zyn, mê rechte nervn en veele nervn dr lôodrecht ip. In ruste zyn d' achtrevleugls lik woajrs gevoedn oendre de vôorvleugls. De latste twêe toe drie segmentn van 't achtrlyf zyn gereduceerd en ên ienkle-gesegmenteerde cerci.
Leevns-kriengloop
De rechtvleuglign ên 'n oenvulleedige leevnskrienloop of oenvulleedige gedoanteverwisslienge. 't Gebruuk van geluud is kruusjoal in 't liefdespel, en de mêeste sôortn ên verschillnde vôojzetjes.
D' echte sprienkoann leggn undre eiers in de groend of ip de vegetoasje. De eiers goan oopn de de joenge nymfn glykn ip de vulwassn insektn mor ên gin vleugls. Ze kunn ook e hêel andre kleur ên dan de vulwassn. By verschillnde vervelliengn oentwikkln de nymfn vleugls toe an de latste vervellienge o ze e ryp vulwassn insekte zyn mê volleedig oentwikklde vleugls.
't Antal vervelliengn verschilt noagelank de sôorte; de gruuj verschilt ook en ku e poar weekn vroagn toe verschillnde moandn ofanklik van de voedslvôorroad en 't weere.
Rechtvleuglign lik voedsl
De rechtvleuglign bevattn d' êenigte insektn die beschowd zyn lik kosher by de Joodn. De lyste van eet-wettn in 't boek Leviticus verbiedd al de vliegnde insektn die loopn, mo makt 'n uutzoendrienge vo zeekre treksprienkoann. Roare genoeg de oengelykvleuglign of echte libelln (Anisoptera) en de langpôotmuggn zyn nie kosher, mo ze zyn ulpelôos o ze nie kunn vliegn. De Torah stelt vaste da d' êenigte kosher vliegnde insektn mê vier wandlende pôotn knien ên die boovn undre voetn uutsteekn zoda ze wuppn. Dus zyn nie-spriengnde rechtvleuglign lik vêenmolln zeekre nie kosher.
Ofstammienge
D' oftakkiengs-orde van die bêestn is reedlik goed verstoan. D' oendrordn Caelifera en Ensifera schynn monofyleetisch te zyn en Rhaphidophoridae is e zustre-groep van Tettigoniidae. Pyrgomorphidae zyn de mêest boazoale groep van de Caelifera. Myrmecophilidae blykn e kloade te vormn mê Gryllotalpidae in platse van mê Gryllidae. Bykommnd werk go nôodig zyn vo da te bevestign.
By de vier oendrefamieljes van Tettigoniidae zyn de betrekkiengn (Phaneropterinae + (Conocephalinae + (Bradyporinae + Tettigoniinae))); tusschn zes oendrefamieljes van de Acrididae zyn de betrekkiengn (Oedipodinae + (Acridinae + (Gomphocerinae + (Oxyinae + (Calliptaminae + Cyrtacanthacridinae))))).
Ordnienge
thumb|De mêeste sôorten zyn styf goed gekamoefleerd, lik 't geweun dôorntje (Tetrix undulata) thumb|Sommigte sôorten zyn felgekleurd; die sôorten zyn mêesta oenêetboar. Ofgebeeld is e sôorte van 't [[Geslacht (biologie)|geslacht Eumastax.]] thumb|De gehôororgoann van e soablesprienkoane zyn geleegn an de boovnkant van de schêenn, ier angeduud mê rôo pyln. thumb|Teratodus monticollis Oed-sprienkoane. thumb|Wandlende tak (Proscopiidae) uut de Andes in Peru. thumb|Poarnde reegnbooge-sprienkoann (Romalea guttata) thumb|Soabelsprienkoann gebruukn de legbuuze vo d' eiers of te zettn in plantn. Dr zyn twêe oendrordn en 235 oendrefamieljes in die orde.
Brandblusscher
thumb|ABC-blusscher met drukmeter Een brandblusscher is een apparoat vô 't vier van een klênen brand uut te doovn. 't Bestoat uut een cylinder woarin dat een hoeveelheid blusmiddel ouder druk stoat. Der zyn ook blusschers die van binn'n een drukpatrôon hèn die ton êest moe g'activeerd wordn deur een rôo knop van boovn up 't apparoat in te duugn. 't Latste sôorte apparoat makt hemselve hêeltegansten leegmakt, binst dat den deen met een hendel stopt ojje de hendel losloat. Vele brandblusschers hên ook een drukmeter vô te zien of dat der nog genoeg dryfgaze inzit vô den blusscher t' activeern.
Sôorten
Verschillende bluschmiddels wordn vô verschillende sôortn vier gebruukt. De mêest olgemêne blusmiddels zyn: thumb|300px|Een CO2-blusser in gebruik
Stillen Oceoan
thumb|250px|Locoasje van de Stillen Oceoan binn de [[weireld.]] De Stillen Oceoan of Grôotn Oceoan is den oceoan tussn Amerika, Oost-Oazië en Australië. An de polen komt et tot an de poolcirkels.
't Is de grotstn oceoan ip de weireld. 't Pakt 32% van hêel 't eirdippervlak.
Teen
thumb|Teens van de mens E teen is één van de vuyf anhangsels van de voet, te vergelykn met de vyngers van 'n hand. De mens hè vuyf teens an iedere voet. De binnstn teen wordt de grootn teen genoemd en de buytnstn de kleene teen. De teens bestoan uyt drie teenkootjes, met uytzoenderynge van de grootn teen die der moa twee hèt. E teen bevat e noagel van hoornstoffe. Teens speeln e belangryke rolle by 't loopn. Peirdn loopn ip hunder middelstn teen die helegans de toake overgepakt hèt van de voet. Katn en hoendn loopn ip al hunder teens. By andere beestn zyn teens, juste lyk vyngers, e middel vor etwadde vaste te pakn, lyk by d' oapn. Z' houdn hunder vaste an takn met hunder teens. De voetn van oapn trekn ip d' handn van e mens en de grootn teen werkt lyk e menschelykn duym. Eekhoorns gebruykn hunder teens mè scherpe noagels by 't klemn in boomn.
1400
1397 - 1398 - 1399 - 1400 - 1401 - 1402 - 1403 't Joar 1400 is 't 100e joar in de 14e eeuwe volgenst de christelikke joartellienge.
Leforest
Leforest es e gemêente in Vrankryk hil o d'ôostkantn van't departement Nauw van Kales, ip apeupri 20 kilomèiters o 't ôostn van Lens, teegn de schreve me 't Noorderdepartement. De gemêente es eign'tlyk van o drie kantn oumgeevn deur 't Nôorderdepartement: o de nôord'nkantn ligt Rysels-Vloandern en o d'ôost- en zuudkantn ligt et arroundissement Dowoai. In tydde lag de plekke ip't schee'n tusschn Romoans-Vloandern en Artesië.
Leforest grenst an de gemêentn Thumeries, Moncheaux, Raimbeaucourt, Roost-Warendin, Auby, Courcelles by Lens, Évin-Malmaison en Ostricourt.
De plekke ligt in't charbonbekk'n van't Nauw van Kales. Ip't groundgebied van de gemêente loagn d'oudde mynschachtn numéro's 2, 6 en 10 van de Compagnie des mines de l'Escarpelle. In tydde werkt'n der iere surtout vele Poolsche gastarbeyders. Sedert de stopzettienge van d'ountginnienge van kôoln zyn teffrente van de mynterrings ofgebrookn en oumgevormd tout groene zones.
Equus
Equus is e geslacht van zoogbeestn uyt de familie van de peirdachtign (Equidae), woaroender peirdn, ezels en zebra's. 't is 't enigste nog overbluyvnde geslacht van de familie en 't bestoat uyt zeevn nog leevnde soortn. Lyk by al de peirdachtign hèt Equus vele uytgestorvn soortn die allene moa bekend zyn van fossieln. 't Geslacht is verzekers oentstoan in Noord-Amerika en is verder verspreid noa d' Oude Weireld. Peirdachtign zyn oeneevnhoevign mè slanke beenn, lange kopn en nekn, moann en lange steirtn. Al de soortn zyn plantneters, meestal groazers, met e simpelder verteiryngsstelsel of d' herkauwers.
Leforest
O de zuudkantn van de gemêente ligter e stoasje an d'yzerboane tusschn 't Ryselsche en Dowoai. Nog wa vodder noa't zuud'n strôomt et Ofleydiengskanoal van de Skarpe, da de verbindienge makt tusschn de Skarpe by Dowoai en de gekanaliseerde Deule by Courrières, wa en ounderdêel en van de grôotere verbindienge tusschn Duunkerke en de Schelde.
Bosnië-Herzegovina
Bosnië-Herzegovina (Bosnisch/Kroatisch: Bosna i Hercegovina, Servisch: Босна и Херцеговина) is e land in t zuudôostn van Europa ip 't Balkanschiereiland.
Dn hoofdstad en grotste stad is Sarajevo. Ênigte andere grôte steedn zyn Banja Luka, Tuzla, Zenica, Mostar, Prijedor, Bihać en Brčko.
't Land grenst in 't nôordn, 't westn en 't zuudn an Kroatië, in 't ôostn an Servië en in 't zuudôostn an Montenegro. 't Is bykan hêlegans omgeevn deur land, uutgezounderd de 20 km kustlyne an d' Adriatische Zêe by de kuststad Neum.
In 1992 is Bosnië-Herzegovina ounofhankelik gekommn van Joegoslavië. thumb|left| Koarte van Bosnië-Herzegovina
Honolulu
Honolulu is den ôofdstad en den dichtst bevolkte stad van de stoat Hawaï, in de Verênigde Stoatn. Honululu is Hawaïoans vo rustign hoavn. Honululu is een belangrykn hoavn in de Stilln Oceoan.
Mensachtign
De mensachtign of mensoapn (Hominidae) zyn e familie van de primoatn (Primates) woaroender de gorilla's, menschn, chimpansees, orang-oetangs, bonobo's en enigte uytgestorvn groepn.
Geslachtn
Der zyn acht leevnde soortn mensoapn, ingedeeld in vier geslachtn.
Kapellebroek
Geschiedenisse
Kapellebroek es vermeld in 1241 in't cartuloarium van d'abdeye van Woatn. De plekke wos ol vrêe vroeg in zyn geschiedenisse êen van d'étappes ip de pelgrimsroute na Santiago de Compostella dankzy Groaf van Vloandern Filips van den Elzas. In 1169 wierd de kerke ebouwd die geweyd es an Sente Jakobus. De kerke et kenmerkn van verschilligte styln in zyn architecteure: Romoans, Gotisch,... Ip de retour van êen van zyn bedevoartn brocht Filips van den Elzas e reliek mee van Sent-Jakobus vo de kerke. In 1940, byst den Twiddn Weireldoorloge, es de kerke zwoar g'abimeerd woarachter ze in de joarn '50 gerestaureerd wierd.
Hauts-de-France
Hauts-de-France is e regio van Frankryk die den 1e januoari 2016 oentstoan is deur de regio's Nord-Pas-de-Calais en Picardie tegoare te voegn. De regio omvat e gebied van 31.813 km.
John Clare
thumb|John Clare in [[1820.]] John Clare (13 juli 1793 – 20 meie 1864) was 'n iengelsche dichtre, de zeune van e boereknecht, die bekend wierd vô ze prachtige vôorstelliengn van 't iengelsche buutnleevn en vô ze deirnisse oovre de telôorgank doavan. Zyn dichtkunste oendregienk e belangryke ipwoardeerienge in de loate twientigste eeuwe en y is nu bekeekn lik êen van de belangrykste 19-e êewsche dichtrs. Zyn leevnsbeschryvre Jonathan Bate gaf volgende tietle an Clare : "de grotste dichtre van werkmens-ofkomste die Iengland ôoit vôortgebrocht êt. Gin êen ê mê mêer zwier geschreevn oovre de nateure, e kiendertyd ip de buutn, en de vervrimde en sukklachtige eign persôon ".
Vroegste gedichtn
Clare ad e kopie gekocht van de dichtbundle "Sezoenn" (Seasons) van James Thomson en y begoste zelve gedichtn en sonnetten te schryvn. In e poogienge vô te belettn da zyn oedres uut uldre uus zoen gezet wordn, gaf Clare zyn gedichtn an e platslikke boekeverkoopre genaamd Edward Drury. Drury zoend Clare's dichtwerk nô zyn kozn John Taylor van de uutgeevery Taylor & Hessey, die werk van John Keats a loatn verschynn. Taylor gaf Clare's "Dichterlikke beschryvienge van 't leevn en 't landschap ip de buutn" (Poems Descriptive of Rural Life and Scenery) uut in 1820. Da boek wierd ooge pepreezn, en 't joar drip zag ook "Dorpsminnestrêele en andre gedichtn" (Village Minstrel and other Poems) 't daglicht.
Middelboare leeftyd
thumb|left|Clare's geborteplatse, Helpston, Peterborough. 't uus was oendrevedêeld en zyn famielje eurde e dêel. Y trowde mê Martha ("Patty") Turner in 1820. 'n Joargeld van 15 guineas van de Markies van Exeter, in wiens z'n dienst datn gewist ad, was verziene deur inschryvienge, zoda Clare in 't bezit kwam van joarliks £45, e somme mêer dan datn ôoit a verdiend. Achtr korte tyd, pertank, blêek zyn inkommn ounvoldoende, en in 1823 zatn ip droog zoad. De "Schaapherders-almenak" (The Shepherd's Calendar) (1827) voend weinig byval, tgêene nie verbeeterde mê zelve de verkoop te willn doen van de boekn. Wannêer datn weere in de veldn werkte verbeetrde zyn gezoendheid vor e tyddetje; mo rap wierdn serieus ziek. Den eedleman Earl Fitzwilliam schoenk êm e nieuw uus met e stiksje groend derby, mo Clare voelde zezelvn nie goe in zyn nieuw verbluuv. Clare was zoendr ipoedn verscheurd tusschn de twêe weirldn van lettrekundig Londn en zyn dikkersn oengelettrde gebeurs; tusschn zyn behoefte vô gedichtn te schryvn en de nôodzake vô ze kiendrs te klêen en eetn te geevn.
Zyn gezoendheid begoste te kwakklen, en y a vlaagn van diepe inzienkiengn, die ergre wierdn achtre de geborte van ze zesde kiend in 1830 en omda zyn gedichtn slicht verkochtn. In 1832, spraakn zyn moatn en zyn londnse beschermrs of, de famielje e grotr uus met een bitje groend te geevn in Northborough, nie verre van Helpston. Pertanks, y voelde zezelvn nog mêer vervrimd.
Zyn latste werk, de Landlikke Muuze (Rural Muse) uut 1835, wierd gunstig oentaald deur John Wilson en andre recensentn, mo da vulstoend nie vo wuuf en kienders te kunn oendroedn. De gêestlikke toestand van Clare gienk achtruut. Omda zyn alcoolverbruuk vergrotterde teglyk me zyn unvuldoan-zyn mê zn eign zelvn, wierd Clare's gedrag mêer en mêer verward. E typisch vôorbeeld van da gedrag kwam noaboovn by 't verstôorn van een ipvoerienge van "De Mersjang van Venetië" (The Merchant of Venice), woarin Clare de woekroare Shylock uutschold. Y was e last gewordn vo Patty en ze famielje en in juli 1837, ip anbeveelienge van zyn uutgeevre en moat, John Taylor, gienk Clare vrywillig (tegoare mê e vriend van Taylor) no 't privoat gesticht van Dr Matthew Allen High Beach, Loughton, in Epping Forest. Taylor a gezeid an Clare datn doa de beste geneeskundige zorgn zou krygn.
Loatre leevn en dôod
thumb|Plakette an zyn uus Binst de êeste joarn in 't gesticht in Essex (1837–1841), herschrêef Clare fameuze gedichtn en sonnetten van Lord Byron. Zyn eign intrepetoasje van Child Harold wierd a jammerklacht oovre verloorn liefde, en Don Juan, A Poem wierd e bittre, vrouw-ounvriendlik, oovresekst bombasties werk die 'n oudrewordende dandy uut dien tyd beschryft. Clare ield ze zeivn ook bizzig met de tonêelstikkn van Shakespeare, beweirnd datn zelve da Renaissance-zjenie was. "Ik zyn nu John Clare", zeid de dichtre teegn e gazette-uutgeevre, "moe vroegre wazze 'k ik Byron en Shakespeare" (I'm John Clare now, the poet claimed to a newspaper editor, I was Byron and Shakespeare formerly).
In 1841 liep Clare weg uut 't gesticht in Essex, nor uus, veroendrestellnde datn zyn êeste liefde zoe weerezien, Mary Joyce; Clare was overtuugd datn mê eur getrowd was en datn kienders ad zowêl van eur lik van Martha. Y geloofde eur famielje nie osse verteldn da ze veroengelukt was drie joar iddre in een brand van eur uus. Y wierd grust geloatn, mêestentyd tuus in Northborough, vo de volgnde vuuf moandn, mor ip 't ende aalde Patty dr de dokteurs by. Tusschn Kerstdag en Nieuwjoar in 1841, wierd Clare ipgeslootn in de krankzinnigeninstellienge van Northampton (nu St Andrew's Hospital). By Clare's ankomste in 't gesticht, wast dokteur Fenwick Skrimshire, die Clare a gevôgd sins 1820, die de papieren greed makte. Ip de vraage "Was de ziekte vorofgegoan deur e serieuze of lankdeurige gêestlikke emoosje of inspannienge ?", vulde Dr Skrimshire 't vôgnde in : "Achtre joarn van gedichtn schryvn". Y blêef ier vo de reste van zyn leevn oendre de menschlikke behandlienge van Dr Thomas Octavius Prichard, angemoedigd en bygestoan vô te schryvn. Ier schrêefn zyn meuglik mêest fameus gedicht, "Ik Zyn" (I Am).
Y stierf ip 20 meie 1864, in zyn 71ste joar. Zyn oovreblyfsels wierdn oovregebrocht noa Helpston vo begraavienge ip 't kerk'of van St Botolph. In uuze tyd paradeern de kienders van de John Clare Laagre Schoole van Helpston deur 't dorp en leggn undre 'midzoomre-kussens' roend Clare's graftombe  (dat d' Ipschrifte êd  "Ter erinnerienge an John Clare, De Boeredichtre van Northamptonshire" en "E Dichtre wordt geboorn nie Gemakt") ip zyn geboortedag, ter êere van undre mêest befaamde inweundre. 't Uus mê e strôoien dek woa datn geboorn was wierd ipgekocht deur de stichtienge John Clare Education & Environment Trust in 2005 die 't uus êrstelt in zyn 18ste êeuwsche toestand.
Dichtkunste
thumb|left|Monument vô John Clare, Helpston In zyn tyd was Clare algemêen bekend lik "de boeredichtre van Northamptonshire". Omda zyn schoolsche ipleidienge beperkt was nam Clare de altyd mo mêer gestandardiseerde iengelsche sproakkunste en schryfwyze nie gemakklik oovre in zyn gedichtn en proza. Veele van zyn gedichtn bevattn wôordn uit de streektoale van Northamptonshire, lik 'pooty' (slekke), 'lady-cow' (pimpampoentje), en 'throstle' (lystre).
Binst zyn joenge joarn vochtn vor e platse te vienn vô zyn gedichtn in de verandrende lettrekundige moodn van zyn tyd. Y voelde ook datn nie paste by d'andre buutemenschn. Clare schrêef e kêe : "Ik leevn ier tusschn de oenweetndn lik e verloorn mensch; lik êen woadat de reste lievre niks mee wilt te maakn ên — ze durvn mê moeite klappn ok dr by zyn uut schrik dak undre zoen vermeldn in me geschriftn en 'k vien mêer plezier in me wandliengn in de veldn of te zyn tusschen myn stille gebeurs die niks wa kan schiln tezy wroetn en dr oovre klappn en dadde zoendre reedns."
Clare groeide ip in e tyd van grôote verandriengn zowêl in 't stad of ip de buutn omda de Industriêele Reevoluusje oovre Europa roasde. Veele vroegre boereknechtn, woaroendre kienders, veruusdn van de buutn noa d'oovrebevolkte steedn, vô te werkn in de fabrieke. De Landbouwreevoluusje dei de beikn ommeploegn, boomn en oetkantn rôojn, veengroendn droogelegn en 't gemêenschapplik land verkaavlen en omheinn. Die vernietegienge van êeuwenoede leefgeweuntn dei Clare veele verdriet. Zyn politieke en moatschapplikke inzichtn woarn oovreweegnd teegn alle verandriengn in landsbestier of in godsdienste ("I am as far as my politics reaches 'King and Country'—no Innovations in Religion and Government say I."). Y was zelfs nie geneigd om te klaagn oovre de oendregeschikte platse die de iengelsche moatschappy êm moa gunde, zeggende datn content was mê 't gêen da zyn vôoroudres altyd gêt adn ( "with the old dish that was served to my forefathers I am content.").
Zyn vroegste werk goat oovre de verblydienge in de nateure en in de kriengloop van 't landlik joar. Gedichtn lik Winter Evening (wienteravend), Haymaking ( ôoimaakn ) Wood Pictures in Summer (Busbeeldn in de zoomre) êern de schôoneid van de weireld en de zeekreedn van 't landlijk leevn, woa dat de bêestn moetn gevoejerd wordn en de ôogstn binnhaald. Gedichtn lik Little Trotty Wagtail (witte kwiksteirt) toogn de scherpe woarneemienge van de diernweireld, oewêl da The Badger (de das) 't gebrek aan meedeleevn toogt vô de bêestn ip de buutn. In die tyd gebruuktn dikkers dicht-vormn lik 't sonnet en 't rymende koeplêt. Zyn loatre dichtwerk is mêer beschouwnd en gebruukt vormn die glykn ip de volksliedren en ballaadn uut zyn joenge joarn. E vôorbeeld doavan is Evening (avend).
Ipleevienge van de belangstellienge in de twientigste êeuwe
Clare was taamlik vergeetn in de loatre 19ste êeuwe, moa dr kwam nieuwe belangstellienge vô zyn werk deur Arthur Symons in 1908, Edmund Blunden in 1920 en John en Anne Tibble in undre belangryke twêedêelig uutgave van 1935. Benjamin Britten gebruukte e stik van 'May' (meie) van A Shepherd's Calendar in zyn Spring Symphony (lentesymfonie) van 1948, en nam 'n verwerkienge ip van The Evening Primrose (de teunisblomme) in zyn Five Flower Songs (vuuf blom-gezangn).
Kopieerrecht van veele van zyn werk wierd ipgeist vanof 1965 deur den uutgeevre van 't Verzaameld Werk (9 dêeln, 1984-2003), Prof. Eric Robinson oewel da die eisn wierden bestreen. De latste joarn weigrn d' uutgeevrs den eis van allêenrecht 't anveirdn (byzoenderlijk in uutgaavn van de latste tyd van Faber & Carcanet) en dr kan mê reedn gezeid wordn dat 't kopieerrecht nu vervoln is.
De John Clare Verêenigienge verwierf 't uus van Clare in Helpston in 2005, vor het te bewoarn vô de toekomste. In meie 2007 bekwam de Verêenigienge de somme van £ 1,27m van 't Heritage Lottery Fund en gaf ipdracht an de firma Jefferson Sheard Architects om d' omgeevienge en 't Bezoekerscentrum, woaroendre e café, e wienkle en e tentôonstelliengsruumte in te richtn. 't Uus wierd êrsteld mê gebruuk van tradiesjonêele middels en werkwyzn en oopngesteld vô 't publiek. De grotste verzaamlienge van d' ôorsproenklikke andschriftn is te vienn in Peterborough Museum, woa da ze ip ofsproake kunn bekeekn wordn.
Sins 1993 êt de John Clare Sosjeteit van Nôordamerika joarlikse zittiengn g'oedn van stuudjes oovre John Clare in 't koadre van de joarlikse Konvensje van de Assosjoasje vô Moderne Toaln van Amerika (Modern Language Association of America).
Werkn oovre Clare (vôgns tydstip)
thumb|D' êenige gekende foto van Clare, 1862.
Eksterne koppliengn
thumb|Andtêeknienge van John Clare.
Knoagbeestn
Knoagbeestn (Rodentia) zyn 'n orde van zoogbeestn die gekenmerkt wordn deur één poar continu groeinde snytandn in de boovn-en oenderkoake. Oengeveer 40 percent van al de soortn zoogbeestn zyn knoagbeestn (2.277 soortn). Ze zyn te viendn ip al de continentn, uutgezoenderd ip Antarctica. Bekende knoagbeestn zyn muuzn, rattn, eekhoorns, prairiehoendn, chinchilla's, bevers, cavia's en hamsters. Keuns, hoazn en pika's, die ook snytandn hèn die continu groein, wierdn vroeger geclassificeerd by de Rodentia, moa wordn nu ingedeeld by de Lagomorpha. Die twêe ordes zyn zustergroepn die e recentste gemeenschappelyke voorouder deeln en de clade Glires vormn.
De meeste knoagbeestn zyn kleene beestn met e robuust lyf, korte pootn en e lange steirt. Ze gebruukn hunder scherpe snytandn vor eetn te knabbeln, hooln te groavn en hunder te verdedign. De meeste eetn zoadn of ander plantoardig materioal, moa sommigte hèn meer gevarieerde dieetn. 't Zyn over 't algemeen sociale beestn. Vele soortn leevn t'hope en communiceern mè mekoar.
Taxonomie
De volgnde indeelienge is teegnwoordig 't meest gebruukelyk:
Orde: Rodentia (Knoagbeestn)
Taylor Swift
thumb|Taylor Swift in 2019 up de AMA's Taylor Alison Swift (Reading (Pennsylvania), 13 december 1989) is 'n Amerikoansche zangeresse, liedjesschryfster en actrice.
Ze kwam internationoal bekend met de single "Love Story" (2008). Andere hits zyn "You Belong with Me" (2009), "I Knew You Were Trouble" (2012), "Shake It Off" (2014), "Blank Space" (2014), "Look What You Made Me Do" (2017), "Me!" (2019) en "Exile" (2020).
Ze begost heur carrière in de countrymuziek, moa z' experimenteerde loater met heur eign muziekgenre, dikwyls g'inspireerd deur heur persôonlik leevn.
Opossums
Opossums of budelrattn (Didelphidae) vormn e familie van budelbêestn, d' ênigste overgebleevn familie van d' orde Didelphimorphia. Van de drie groepn budelbêestn ip 't Amerikoans continent hèn d' opossums de mêeste sôortn, bykans 100 sôortn in 19 geslachtn. Z' hèn ook 't grotste verspreidiengsgebied: van Canada toet Patagonië, 't zudelik ende van Zuud-Amerika.
Opossums woarn d' êeste budelbêestn woarmee dan Europeoann in anroakienge kwoamn en êen van d' êeste bêestn uut de Nieuwe Weireld die were meegepakt wierdn noar Europa. 't Was John Smith, de stichter van Jamestown (Virginia), die vo den êeste kèe 'n opossum in 't Iengels beschreevn hèt en de noame "opossum" gebruukte, e verbasterienge van 't Algonkisch apasum, wat da "witte bêeste" wil zeggn.
Opossums zyn klêene toet middelgrôte zoogbêestn. De klèinste sôorte is de Chacodelphys formosa, met e lengte van oengeveer 6,8 cm. De grotste sôorte is de Didelphis virginiana, die toet 55 cm lank en 5,5 kg zwoar kan kommn. De steirt van de budelrattn is over 't algemêen langer of 't lyf.
Taxonomie
De familie omvat oengeveer 97 sôortn in 19 geslachtn. De geslachtn zyn:
Homo (geslacht)
Homo is e geslacht van de mensachtign (Hominidae). Buytn Homo sapiens zyn al de soortn van 't geslacht uytgestorvn. De latste verwante soortn, Homo floresiensis, Homo luzonensis, Homo denisovensis en Homo neanderthalensis, zyn tusschn 50.000 en 30.000 joar geleen verdweenn.
Luuzn
Luuzn (Phthiraptera) zyn 'n orde van insectn zoender vleugels mè bykans 5000 soortn. 't Zyn styf kleene parasietn die leevn ip warmbloedige beestn.
De bekendste zyn de zuugnde luuzn uut d' oenderorde Anoplura, lyk de schoamluuze (Pthirus pubis), d' hoofdluuze (Pediculus humanus capitis) en de kleerluuze (Pediculus humanus corporis), moar ook de pluumeetnde veugelluuzn uut d' oenderorde Amblycera moakn deel van uut van d' orde.
Bytnde luuzn leevn tusschn 't hoar of de pluumn van e beeste en z' eetn vel of schilfers. Zuugnde luuzn boorn e gatje in 't vel en zuugn 't bloed ip. Ze cementeern hunder eyers, neetn genoamd, an 't hoar of de pluumn.
Luuzn kunn ziektes overbriengn, lyk tyfus.
Kanoal deur Walchern
thumb|'t Kanoal deur Walchern met an den overkant de Stoasje van Middelburg (ryksmonument) in de provinsje Zêeland
Frank Deboosere
thumb|Frank Deboosere in 2013
Kanoal deur Walchern
't Kanoal deur Walchern (Nederlands: Kanaal door Walcheren) es een Hollands kanoal in de provinsje Zêeland. 't Kanoal is e woaterwegverbiendienge tusschn de Westerschelde by Vlissiengn en 't Veerse Meer by Veere. 't Kanoal deur Walchern, woar dat ôok Middelburg an ligt, is 14.5 kilometers lank. Die belangryke voarroute van in den tyd wordt nu mêer gebruukt vo recreoatie.
Frank Deboosere
Frank Deboosere (Mecheln, 1 ogustus 1958) is e Vlamsche wêerman voe de VRT.
Bouwkundig erfgoed in Yzegem
Lyste van bouwkundig erfgoed in Yzegem:
Frank Deboosere
Deboosere ed e kandidoatsdiplom in de wetenschappn, richtienge Natuurkunde, en gieng loater regentoat Nederlands, Iengels en Geschiedenisse studeern.
Kanoal deur Walchern
Geschiedenisse van 't Kanoal deur Walchern
't Kanoal deur Walchern is g'opend up den 8ste september 1873 deur de vroegere keunienk Willem III en tezelfdertyd ôok de nieuwe oavn van Vlissiengn en de spôorlyne Goes-Vlissiengn. 't Kanoal wos economisch styf belangryk vo Walchern. Deur 't deur twêen snyen van Middelburg vo den anleg van 't Kanoal deur Walchern, most de Vlissiengsche pôorte gesloopt wordn en kwam de sectie van d' oude stadswallen los van de reste. En in Vlissiengn most de Rammekenspôorte weg, zodat d' (Oude) Vlissiengscheboane nie mè deureliep toet in de binnenstad.
Trivia
Up moandag 8 september 2014 was 't 141 joar geleedn da Keunienk Willem III 't Kanoal deur Walchern opende.
Frank Deboosere
J'is getrouwd med Hilde Simons, die in 1987 oak hêel kort weervrouwe was voe de VRT. De familieje Deboosere weund in Meise (Westrode) en hêd vier joenges.
Od in moarte 1987 de leegte die Armand Pien achterliêt moest opgevuld wordn, wierden vier presentoators aangenomn: Georges Küster, Bob De Richter, Frank Deboosere en zyn vrouwe Hilde Simons. Zy wierd achter zes moandn, in de zoamer van 1988, ipgevolgd dur Peggy De Meyer. Deboosere presentirde zyn êeste weerbericht ip 12 moarte 1987. In 1993 hieldn Bob De Richter en Peggy De Meyer d'ermee ip. Zynder wierden vervangn dur Eric Goyvaerts, Sabine Hagedoren en Ron Cornelissen. In 1997 wier beslist de VRT-weerploege of te slankn. Sindsdién prisentirt Frank Deboosere ofwisselnd mê Sabine Hagedoren 't weerbericht ip de VRT-televiesje.
Iedere latste vrydagavond van de moand (buut'n binst de zoamermoandn juli en ogustus) presentirt Frank Deboosere den Astroclub ip de Volkssterrewacht Mira in Grimbergn, woar datje t'y sins 1984 actief vrywillig meewerkt.
In 1994 wierd ie dur de Snorrenclub Antwerpn toe "Snor van't Joar" verkoazen. In 1999 ét je zyn snor ofgeschoarn.
Sins 2003 is't ie vôorzitter van "Kom Op Tegen Kanker".
In 2009 kreeg't ie os vôorzitter van Kom Op Tegen Kanker de bosereprys van de Verêenigienge voe Bus in Vloanderen.
Ip moandag 12 maart 2012 wierd ie geviêrd met zyn 25 joarigen jubelee va wêerman.
Lübeck
De Hanzestad Lübeck, Duuts: Hansestadt Lübeck, Nederduuts: Lübe(e)k), is e kreisfreie Stadt in de dêelstoat Sleeswyk-Holstein in 't nôordn van Duutsland.
De stad ligt an de moendienge van de riviere de Trave, die in 't stadsdêel Travemünde uutmoendt in de boaie van Lübeck (Lübecker Bucht) e dêel van de Baltische Zêe.
In d' historische binnestad zyn vele monumentn te zien, lik de Marienkirche in bakstêengotiek, de stadspôortn Holstentor en Burgtor en restn van de stadsmeur. E verwyzienge noa 't hanzeverleedn van de stad zyn de Salzspeicher, de grôte magazynn woar dat de zoutvôorroad ipgesleegn wierd, vo da 't noar andere steedn van de hanze verscheept wierd. De Hanzestad Lübeck stoat ip de lyste van UNESCO Weirelderfgoed.
Kluusbergn
Kluusbergn es 'n gemêente die in 't zuudwestn van Ôost-Vloandern ligt, teegn de schreeve mè West-Vloanderen en Enegouwn. D'ôofdplekke van de gemêente es Berchem. Der weunn apeupri 6.400 miensn in Kluusbergn. De fuuzjegemêente, die genoemd es nor de Kluusberg in't zuud'n, ligt in't heuvelachtige landschap van de Vlamsche Ardenn an de rekse kant van de Schelde. O de zuudkantn ligt de Woalse fuuzjegemêente Mont-de-l'Enclus, die ôok nor de Kluusberg genoemd es, mo ton in't Frans.
Dêelgemêentn en liggienge
De fuuzjegemêente Kluusbergn bestoat uut vier dêelgemêentn: Berchem, Kwoaremong, Rui'n en Zulzêeke
Kluusbergn grenst an volgende dorpn en gemêentn:
thumb|left|400px|Kluusbergn, dêelgemêentn en beurgemêentn. De gilwe gebied'n zyn bebouwde ippervlaktes
Rosult
Rosult es e gemêente in Vrankryk in't Noorderdepartement. 't Ligt hil o de ôostzuudkantn van Frans-Vloandern, mêer bepoald in't nôordwestn van't arroundissement Valencyn. 't Ligt ip't schee'n mè 't arroundissement Dowoai, nie ol te vet verre van de Schreeve en de provinsje Enegouwn. Rosult grenst an de gemêentn Lecelles, Sint-Amands an de Skarpe, Millonfosse, Bousignies, Brillon, Sars-et-Rosières, Landast en Saméon.
't Center van Rosult ligt o de nôordkantn van d'oude boane van Ôorschie richtienge Sint-Amands an de Skarpe (d'uudige D953). An de zuudgrenze van de gemêente lôopt d'A23-ottostroade tusschn Villeneuve d'Ascq en Valencyn. In Rosult ester ôok e stoasje an d'yzerboane die lôopt van Rysel oover Ôorschie richtienge Valencyn.
Rosult es êen van de gemêentn die liggn in't Regionoal Nateurpark in't bekkn van de Skarpe en de Schelde (Parc naturel régional Scarpe-Escaut), zynde 't gebied round Sint-Amands an de Skarpe die beschermd es deur zyn uutgebreyde biodiversityt.
Beziensweirdigeedn
thumb|left|250px|De Sent-Nikloajkerke van Rosult
Ik zyn (gedicht)
Ik zyn ( Iengels : I am ) is e gedicht geschreevn deur John Clare in 't noajoar van 1844 of 1845 en verschêenn in 1848. 't Wierd ipgesteld ô Clare in 't krankzinnigengesticht van Northampton verblêef (tonne genaamd Northampton County Asylum, en loatre St Andrew's Hospital), ofgezoenderd van zyn famielje en vriendn deur zyn gêestlikke andoenienge.
Da gedicht, geschreevn in drie stanzn van reeglmoatige jambiesche pentameetres en 'n rym-oentwerp "ababab" in d' êeste stanze en e scheema "ababcc" vô de twidde en de derde, beschryft oe da Clare e toevlucht voend vo de kwelliengn van zyn leevn in 't gesticht deur zyn eign zelvn te bevestigen en liefde vô de nateurlikke weireld woarin datn vreede goa vienn in de dôod. Vrimde is 't wê da Clare 't gedicht schrêef van zyn zelfbevestigienge binst zyn joarn in 't gesticht otn ook somtyds peisde datn Byron en Shakespeare was, en zeifs in zeekr ipzicht Byron's gedichtn wilde verbeetrn. De twidde stanze oendrezoekt de vervrimdienge datn voelt van famielje en moatn omwille van zyn andoenienge "Zelfs de liefste die 'k gêrn zien, d'aldrebeste - Zyn vrimde, neins, nog vrimdre of de reste". De latste stanze bevat godsdienstige verbeeldienge, doe e beroep ip God, êrinnert an 't Eirds Paradys en droomt van 't eemlegeweive, e verwyzienge nor e kathedroal-achtign eemle. 't Gif getuugnisse zowêl van oope vor e gêestlik iernoamals lik van anveirdienge vo de fyzieke werklikeid van vrêedzaam meugn rustn in zyn bemind' eirde. De bestierdre van 't gesticht, W. F. Knight, die doa werkte van april 1845 toe 't ende van januoari 1850, verbeetrde 't gedicht vo Clare. 't Gedicht was êest verscheenn ip 1 januoari 1848 in de Bedford  Times of vôgns andre bronn in e Joarverslag van 't krankzinnigngesticht ( Annual Report of the Medical Superintendent of Saint Andrews ) in 1864, en verschêen loatre mê e lichtjes gewyzige tekste in Life of John Clare, de leevsbeschryvienge van de dichtre deur Frederick Martin.
De tietle van 't gedicht wierd gebruukt in 2003 vor e verzaamlienge van Clare's dichtwerk, en 't ad vodien ipgenoomn gewist in e blomleezienge uut 1992.
't Gedicht moe nie verwisseld wordn mê e sonnet dat ook deur Clare geschreevn is, dat ook I Am genaamd is (" 'k voeln da 'k zyn, 'k weetn allêene da 'k zyn/ En sleepn me vôort ip d' eirde die plomp en leeg is"). Da latste mag, oe daj 't ook bekykt, bekeekn wordn lik 'n aanvullnd stik.